PÁLYÁZATI FELHÍVÁS

**Fogyatékossággal élők számára**

**2020-ban felhasználható üdülésre**

**A pályázat célja:**

A Magyar Nemzeti Üdülési Alapítvány (továbbiakban: Alapítvány) az Erzsébet-program keretében – az egészség megőrzéséhez szükséges aktív kikapcsolódás elősegítése érdekében – üdülési pályázatot hirdet. Az üdülési támogatásra kizárólag a jelen felhívásban meghatározott követelményeknek maradéktalanul megfelelő kedvezményezettek jogosultak.

**Kedvezményezettek köre:**

Azon belföldi illetőségű, 18. életévét betöltött, fogyatékossággal élő személy, aki a pályázat benyújtásakor fogyatékossági támogatásban és/vagy vakok személyi járadékában és/vagy magasabb összegű családi pótlékban részesül, valamint a rendszeres havi ellátásainak és jövedelmeinek teljes összege nem haladja meg a nettó 155.000 forintot.

Egy pályázat keretében kizárólag egy fogyatékossággal élő személy, illetve egy, a pályázat benyújtásának napján 18. életévét betöltött kísérő személy pályázhat, és részesülhet az Alapítvány által nyújtott támogatásban. A fogyatékossággal élő személy kísérő nélkül is jogosult pályázat benyújtására, azonban **kísérő nélkül benyújtott pályázatba utólagosan nincs lehetőség kísérő személy rögzítésére**.

**Az elnyert támogatás**belföldi szálláshely-szolgáltatás igénybe vételére használható **fel 2020. december 31-ig.**

**Általános pályázati feltételek:**

* A pályázat benyújtásának előfeltétele, hogy a pályázó a [www.erzsebetprogram.hu](https://palyazat.erzsebetprogram.hu/) honlapon regisztráljon, majd személyes adatok feltöltésével egyéni profilt (továbbiakban: pályázói profil) hozzon létre. A pályázó a regisztrációt követően visszaigazoló e-mailt kap. Az e-mailben található internetes hivatkozásra (linkre) kattintva kell aktiválnia a pályázói profilját. A pályázattal kapcsolatos teljes kommunikáció a regisztráció során megadott, ezáltal kapcsolattartásra kijelölt e-mail címen történik. Egy e-mail címmel kizárólag egy személy regisztrációja hozható létre. *Azon pályázók, akik 2016-ot követően már létrehoztak egyéni profilt a pályázati rendszerben, nem szükséges újra regisztrálniuk, ők a korábbi regisztrációkor megadott felhasználónévvel és jelszóval tudnak a felületre ismételten belépni. Számukra azonban a profilban szereplő adatok ellenőrzése és****az esetleges változások átvezetése szükséges****.*
* Pályázatot benyújtani kizárólag a [www.erzsebetprogram.hu](https://palyazat.erzsebetprogram.hu/) honlapon, a jelen pályázati felhívásban rögzített feltételeknek mindenben megfelelő pályázói profillal van lehetőség.
* A pályázói profil kötelező melléklete a *Hozzájáruló nyilatkozat személyes adatok kezeléséhez* elnevezésű dokumentum, amelyet a pályázó kizárólag a [www.erzsebetprogram.hu](http://www.erzsebetprogram.hu/uploads/File/palyazatok_2019/Hozzajarulo_nyilatkozat_201909.pdf) honlapról letölthető, [**2019. szeptemberétől hatályos, új formanyomtatványon**](http://www.erzsebetprogram.hu/uploads/File/palyazatok_2019/Hozzajarulo_nyilatkozat_201909.pdf) nyújthat be. **Az új nyilatkozat kitöltése mindenki számára kötelező!** A megfelelően kitöltött nyilatkozatot kép formátumban (JPG vagy PNG formában), de 1 MB-nál nem nagyobb méretben a regisztrációs felületre szükséges feltölteni. A*mennyiben a pályázatát nem a Hozzájáruló nyilatkozat személyes adatok kezeléséhez formanyomtatvány dokumentummal nyújtja be, úgy az automatikusan elutasításra kerül.*
* Felhívjuk a pályázók figyelmét, hogy amennyiben a pályázói profilba feltöltött név és a *Hozzájáruló nyilatkozat személyes adatok kezeléséhez* dokumentumon szereplő név nem egyezik meg PONTOSAN egymással, az a pályázat feldolgozása során hibának minősül.
* A hibásan, hiányosan, vagy nem feldolgozható adatokkal kitöltött, vagy *Hozzájáruló nyilatkozat személyes adatok kezeléséhez* melléklet csatolása nélkül benyújtott pályázat automatikusan elutasításra kerül.
* Egy pályázat keretében kizárólag egy nagykorú fogyatékossággal élő személy, illetve legfeljebb egy, vele együtt utazó nagykorú kísérő személy nyújthatja be jelentkezését.
* Egy személy egy pályázati ciklusban kizárólag egy szociális üdülési pályázat keretében részesülhet támogatásban.
* A hibásan, hiányosan beadott pályázat hiánypótlására, javítására nincs lehetőség.
* A pályázat keretében rögzített adatok valóságtartalmát az Alapítvány ellenőrizheti.
* A pályázat benyújtását követően a pályázat azonosító számot, úgynevezett ***pályázatazonosítót***[1]kap.
* A pályázó várhatóan 2020. január 20-át követően kap tájékoztatást az Alapítványtól, e-mailben, pályázatának feldolgozási eredményéről.
* A pályázatok elbírálásánál előnyben részesülhet azon pályázó, aki korábban nem nyert üdülési támogatást az Erzsébet-program pályázatai keretében.
* Az elnyert üdülési támogatást a nyertes pályázók legkésőbb **2020. december 31-ig** használhatják fel.
* **Jelen pályázati felhívás feltételei a pályázati létszámkeret kimerüléséig, de legkésőbb 2019. november 29.**napjáig állnak fenn.
* **Amennyiben a pályázatnyertes nem használja fel az elnyert üdülési támogatást legkésőbb 2020. december 31-ig, úgy az elnyert támogatás érvényét veszíti.**

**A pályázat benyújtható: 2019. november 29. napjáig   
a**[**www.erzsebetprogram.hu**](https://palyazat.erzsebetprogram.hu/)**honlapon történt regisztrációt követően.**